**רון ביטון** (נולד ב-4 באוגוסט 1990) הוא פזמונאי ומלחין ישראלי. בעבר פעל כראפר תחת שם הבמה **רון בי**.

ביוגרפיה
--------

ביטון נולד ב-1990 בקריית טבעון. בסוף העשור הראשון של המאה ה-21, החל ביטון לפעול כראפר בהרכב "האידיוטים", לצד הראפרים רון נשר, איזי ועומרי סגל. ב-2011 הוציאו את אלבום המיקסטייפ הראשון והיחיד שלהם, "מי אידיוט?", המיקסטייפ כלל הופעות אורח של כלא שש והצל, בין היתר. באמצע העשור השני של המאה ה-21, החל ביטון לפעול כפזמונאי ומלחין. באותה התקופה הקים אולפן הקלטות יחד עם המפיק המוזיקלי מאור שטרית, בשם "אולפני B-Records".

ב-2017 השתתף בכתיבת שירם של האולטראס ושקד קוממי, "אל תכעס", שזכה למיליוני צפיות ביוטיוב. בהמשך השנה, כתב והלחין עבור איתי לוי את שיר הנושא מתוך אלבומו השלישי, "שורדים אהבה". ביוני השתתף בכתיבת השיר "הלו מאמי" של הראפר עומרי סגל יחד עם לוי. באוגוסט, כתב יחד עם דורון מדלי עבור שלומי שבת את השיר "שורפת רחבות". באוקטובר כתב והלחין את השיר "נשימה" מתוך אלבום הבכורה של אביאור מלסה.

במאי 2018 השתתף בכתיבה וההלחנה של שירה של השחקנית שירן סנדל, "בוא תישאר איתי פה".

ביוני 2019 כתב עבור איתי לוי את השיר "טכנו". ב-22 ביולי 2019 השתתף ביטון בכתיבת הלהיט של הזמרת נועה קירל, "פאוץ'". השיר זכה להצלחה רבה כאשר הגיע למקום הראשון במצעד הרשמי של גלגלצ, ולמקום הראשון במצעד השנתי של MTV ישראל. באותו החודש, כתב והלחין יחד עם ג'ורדי ואיתי שמעוני עבור כוכבת הרשת אלין כהן את השיר "Seven Sins".

ב-15 בספטמבר 2019, השתתף בהפקת המיני-אלבום של הזמר יהונתן מרגי "מה יהיה", תוך שלקח חלק בכתיבת השירים "פלוס אחד" ו"זה הסוף שלנו". ב-3 בדצמבר השתתף גם בכתיבת שירם של יהונתן מרגי וסטפן לגר, "דיבור נגוע".

בפברואר 2020 כתב והלחין יחד עם ג'ורדי את השיר "בלוק" של אנה זק. באפריל כתב והלחין יחד עם ג'וני גולדשטיין את השיר "לא יוצא למסיבות" של יהונתן מרגי. ביוני כתב והלחין יחד עם גולדשטיין והמפיק הבריטי סקוט קין את השיר "זוט עני" בביצוע הזמרת אלה לי להב. באותו החודש כתב והלחין יחד עם ג'ורדי ואיתי שמעוני את השיר "מיליון דולר" של הזמרת נועה קירל באירוח הראפר שחר סאול. ב-24 ביוני יצא השיר "רק בנות" של איתי לוי וסטפן לגר שכתב והלחין יחד עם הצמד דולי ופן. באותה השנה, כארבעה שירים שכתב, "מיליון דולר", "זוט עני", "דיבור נגוע" ו"לא יוצא למסיבות" הגיעו למצעדי הפזמונים העבריים השנתיים של גלגלצ ו-ynet וכאן גימל בהתאמה. באותה השנה כתב יחד עם ג'ורדי את הלהיט של עדן בן זקן "אנא מג'נונה".

ב-2021 השתתף בכתיבת השירים "יהלומים" של נועה קירל, "מועבט" של עדן בן זקן, "בית משוגעים" של רן דנקר שזכה גם כשיר השנה במצעד השנתי הישראלי השנתי של גלגלצ ואתר וואלה!, "טרילילי טרללה" של נועה קירל ואילן פלד, "וי כחול" של אייל גולן, "הטעות הכי יפה" של איתי לוי, "בוקר טוב עולם" של נסרין קדרי ואנה זק, "התקווה" של עומר אדם ונועה קירל, "אל תגלי" של אליעד נחום, "רובינזון קרוזו" של סטטיק ובן אל עם רן דנקר. כמו כן, כתב ביטון את שיר הנושא ושיר הפתיחה של פסטיגל 2021 יחד עם איתי שמעוני.

בשנת 2022 כתב את השירים "בשורות טובות" ו"יותר חזק מה" של הזמרת אגם בוחבוט.

ביוני 2023 יצא אלבומו השביעי של עומר אדם, *סוף העולם*, מתוכו כתב את השירים "טאפס וטריפונס", "נתפוצץ כמו ילדים" ו"מזליקו". באותו החודש, יצא השיר "לגעת בשמיים" של דודו אהרון, אשר נכתב במיוחד לרגל הצעת הנישואין וחתונתו של ביטון.

ביטון מתגורר בתל אביב.

הישגים ופרסים
-------------

בשנת 2020, זכה ביטון בתואר "כותב השנה" במצעד השנתי של נוי אלוש כתב וקריין גלגלצ לשעבר.

ביטון זכה בפרס "כותב השנה" במצעד השנתי של גלגלצ ואתר וואלה! לשנת 2021 פרס זה הוענק לראשונה בשנת 2021 וביטון הוא הראשון לקבלו, בנוסף ביטון זכה בפרס האקדמיה לקולנוע וטלוויזיה על השתתפותו בכתיבת שיר הנושא לסדרה "PPS" בכיכובו של יהונתן מרגי.

קישורים חיצוניים
----------------

* אושר סיגרון, מאחורי השירים: "קצת פחות קרדיט, אבל הלב יותר מאושר", באתר פרוגי
* אתר למנויים בלבד בן שלו, הסוד מאחורי "מועבט": רון ביטון מסביר איך הפך ליצרן הלהיטים המוביל בישראל, באתר הארץ, 24 ביוני 2021
* דניאל שירין, ‏מכונת הלהיטים: הדמות מאחורי השירים שחורכים את הרדיו, בעיתון מקור ראשון, 2 בנובמבר 2021
* עמית אטיאס, החיים האמיתיים של יצרן הלהיטים, באתר N12‏, 5 בינואר 2023

הערות שוליים
------------

1. ↑   האולטראס מארחים את שקד קוממי - אל תכעס The Ultras Ft Shaked Komemy, סרטון באתר יוטיוב (אורך: 3:17)
2. ↑  מוזיקה - אחד פלוס אחד: שני קליפים חדשים ואלבום לאולטראס, באתר פרוגי, ‏5 בפברואר 2017
3. ↑  דודי פטימר, ‏מ"מסיבה בחיפה" לכדור הרדמה: איתי לוי נכשל עם שיר חדש, באתר מעריב אונליין, 26 ביוני 2017
4. ↑  שלומי שבת - שורפת רחבות | רדיו קליק לים התיכון, באתר www.yamfm.co.il
5. ↑  מוזיקה - עכשיו גם בצורה רשמית: שירן סנדל שחררה סינגל וקליפ, באתר פרוגי, ‏2018-05-17
6. ↑  מוזיקה - טכנו מרגש: איתי לוי משחרר בלדה חדשה, באתר פרוגי, ‏5 ביוני 2019
7. ↑  נועה קירל - פאוץ', באתר ‏מאקו‏, 22 ביולי 2019
8. ↑  הניצחון הענק של נועה קירל, באתר ‏מאקו‏, 24 ביולי 2019
9. ↑  ynet, הדאבל של אופטיקנה הדביק אותנו למסך, באתר ynet, 15 באוגוסט 2019
10. ↑  מאיה כהן, מרגי: "אני לוקח דברים בפרופורציות", באתר ישראל היום, 15 בספטמבר 2019
11. ↑  מערכת ישראל היום, צפו: מרגי וסטפן רוקדים בג'ונגל, באתר ישראל היום, 3 בדצמבר 2019
12. ↑  הנשיקה הלוהטת של אנה זק ואון רפאלי, באתר ‏מאקו‏, 29 בינואר 2020
13. ↑  יונתן מרגי - לא יוצא למסיבות, באתר ‏מאקו‏, 28 באפריל 2020
14. ↑  רז ישראלי, זוט לא את: השיר הנוראי של אלה לי, באתר ישראל היום, 3 ביוני 2020
15. ↑  נועה קירל - מיליון דולר (מארחת את שחר סאול), באתר ‏מאקו‏, 9 ביוני 2020
16. ↑  סטפן ואיתי לוי - רק בנות, באתר ‏מאקו‏, 24 ביוני 2020
17. ↑  השיר "בית משוגעים" של רן דנקר הוא שיר השנה של גלגלצ ו-וואלה - וואלה! תרבות, באתר וואלה!, ‏2021-09-05
18. ↑  אייל גולן בחוץ, מי הזוכים במצעד השנתי של וואלה וגלגלצ?, באתר אייס
19. ↑  "פלמח" היא הזוכה הגדולה בטקס פרסי הטלוויזיה לילדים ולנוער, באתר וואלה!, ‏25 באוגוסט 2021
20. ↑  zvik, פרסי האקדמיה לסדרות ילדים ונוער: המועמדויות הסופיות - כסית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604029705171

 |